PMIndiaData/PMIndiaSum huggingface dataset:
বেনামে লেনদেন নিষিদ্ধ করার উদ্দেশ্যে বিল সংশোধনের প্রস্তাবে অনুমোদন কেন্দ্রীয় মন্ত্রিসভার

বেনামী লেনদেন (প্রতিনিরোধ) সংশোধনবিল, ২০১৫’তে পুনরায় সংশোধন নিয়ে আসার জন্য একটি প্রস্তাবে আজ আনুষ্ঠানিক অনুমোদনদিল কেন্দ্রীয় মন্ত্রিসভা। বুধবার প্রধানমন্ত্রী শ্রী নরেন্দ্র মোদীর নেতৃত্বেঅনুষ্ঠিত মন্ত্রিসভার বৈঠকে এই অনুমোদন দানের সিদ্ধান্ত গ্রহণ করা হয়। সংশোধনের লক্ষ্য হল – প্রশাসনিক ওআইনগত পদক্ষেপ গ্রহণের জন্য এই বিলটিকে আরও জোরদার করে তোলা, যাতে এটি আইনে পরিণতহলে বেনামী লেনদেনের বিরুদ্ধে তৎপরতার সঙ্গে যথাযথ ব্যবস্থা গ্রহণ করা সম্ভব হয়।এই ব্যবস্থায় বেনামে লেনদেনের কাজকর্ম নিষিদ্ধ ঘোষণা হওয়ার পাশাপাশি বেনামীসম্পত্তি সরকারিভাবে দখল বা বাজেয়াপ্ত করার কাজও সহজতর হয়। শুধু তাই নয়, দেশেরসর্বস্তরের নাগরিকদের মধ্যে সমতা রক্ষার কাজটিও এর ফলে সুষ্ঠূভাবে বাস্তবায়িত হবে।তবে, যে সমস্ত ব্যক্তি আয় ঘোষণা কর্মসূচির আওতায় তাঁদের বেনামী সম্পত্তিগুলিরবিস্তারিত বিবরণ পেশ করবেন, তাঁদের বেনামী সম্পত্তি আইনের আওতায় ছাড় দেওয়া হবে।
মাদক ও নেশাদ্রব্যের অবৈধ ব্যবসা রোধে ভারত-মোজাম্বিক সহযোগিতা

নেশা ও মাদকের অবৈধ ব্যবসা ও চোরাচালান রোধে পরস্পরের সঙ্গে সহযোগিতা করবে ভারত ও মোজাম্বিক। এই মর্মে দু’দেশের মধ্যে মউ স্বাক্ষরের একটি প্রস্তাব আজ অনুমোদিত হল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। এর ফলে, বিভিন্ন নেশার ওষুধ, রাসায়নিক এবং আনুষঙ্গিক অন্যান্য মাদকের অবৈধ বিনিময় ব্যবসাকে কার্যকরভাবে রোধ ও নিয়ন্ত্রণ করা যাবে। দু’দেশের মধ্যে তথ্য ও অভিজ্ঞতা বিনিময় এবং কর্মদক্ষতার বিকাশের মধ্য দিয়ে এই সহযোগিতা চুক্তি রূপায়িত হবে।
নারী ও শিশু সহ মানুষ পাচার রোধে ভারত-আরব আমিরশাহী সহযোগিতা চুক্তি

মানব পাচার রোধে পারস্পরিক সহযোগিতা সম্পর্কিত একটি চুক্তি সম্পাদন করবে ভারত ও সংযুক্ত আরব আমিরশাহী। এ সম্পর্কিত একটি প্রস্তাব অনুমোদন লাভ করল কেন্দ্রীয় মন্ত্রিসভার। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে আজ এই অনুমোদনদানের সিদ্ধান্ত গ্রহণ করা হয়। চুক্তিটি অনতিবিলম্বেই স্বাক্ষরিত হবে বলে আশা করা হচ্ছে। এই সহযোগিতা চুক্তিটি রূপায়িত হলে ভারত ও সংযুক্ত আরব আমিরশাহীর মৈত্রী সম্পর্ক আরও নিবিড় ও শক্তিশালী হয়ে উঠবে। সেইসঙ্গে, নারী ও শিশু সহ মানুষ পাচার রোধে দুটি দেশই পরস্পরের সঙ্গে সহযোগিতার ক্ষেত্রকে আরও প্রসারিত করে তুলবে। চুক্তি রূপায়ণের বিষয়টি দেখভাল করবে দু’দেশের প্রতিনিধিদের নিয়ে গঠিত একটি টাস্ক ফোর্স। এই চুক্তির আওতায় পাচারকারীদের বিরুদ্ধে তদন্ত ও অভিযোগ দায়ের করা হবে দ্রুততার সঙ্গে। মানুষ পাচারের মতো ঘটনা রোধে দুটি দেশেই কাজ করে যাবে পাচার দমন শাখা ও সংশ্লিষ্ট কর্মীগোষ্ঠী। এই কাজে ঘনিষ্ঠভাবে সহযোগিতা করবে পুলিশ ও অন্যান্য সরকারি দপ্তর। এক দেশ থেকে অন্য দেশে মানুষ পাচারের ঘটনা ধরা পড়লে যাঁরা এই অপরাধের শিকার হয়েছেন, যত তাড়াতাড়ি সম্ভব তাঁদের ফেরত পাঠানো হবে নিজেদের দেশে।
অনুন্নত এলাকা, সমাজের বঞ্চিত ক্ষেত্র এবং বিশেষ সম্ভাবনাময় ক্ষেত্রের উন্নয়নে নতুন প্রকল্পের জন্য উত্তর-পূর্বাঞ্চল পর্ষদের বরাদ্দকৃত অর্থের ৩০ শতাংশ মঞ্জুরে কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে নতুন দিল্লিতে আজ কেন্দ্রীয় মন্ত্রিসভার বৈঠকে নিম্নলিখিত বিষয়গুলি অনুমোদিত হয়েছে : i. ‘উত্তর-পূর্বাঞ্চল পর্ষদ প্রকল্পে’র আওতায় ঐ রাজ্যগুলির অনুন্নত এলাকা, সমাজের বঞ্চিত ক্ষেত্র এবং বিশেষ সম্ভাবনাময় ক্ষেত্রের উন্নয়নে নতুন প্রকল্পের জন্য উত্তর-পূর্বাঞ্চল পর্ষদের বরাদ্দকৃত অর্থের ৩০ শতাংশ মঞ্জুর করা হয়েছে। এর মধ্যে ৬০ শতাংশ রাজ্য এবং ৪০ শতাংশ কেন্দ্রীয় সরকার বহন করবে। ii. উত্তর-পূর্বাঞ্চল পর্ষদের নীতি-নির্দেশিকা সংস্কার করে আরও সহজ করা হয়েছে। iii. উত্তর-পূর্বাঞ্চল পর্ষদের আওতাভুক্ত নয়, এমন রাজ্য-ভিত্তিক স্থানীয় চাহিদামতো প্রকল্পের ক্ষেত্রে ২৫ শতাংশ অর্থ সংশ্লিষ্ট রাজ্য সরকার বহন করবে। উত্তর-পূর্বাঞ্চল পর্ষদ প্রকল্পের আওতাভুক্ত প্রকল্পগুলি উত্তর-পূর্বাঞ্চল রাজ্যের অনুন্নত, প্রান্তিক ও বঞ্চিত শ্রেণীর মানুষদের আর্থ-সামাজিক উন্নতিতে সাহায্য করবে। যত দ্রুত সম্ভব এই প্রকল্পগুলি বাস্তবায়ন করা হবে।
আহমেদাবাদে আয়জিত পুষ্প প্রদর্শনীর প্রশংসা প্রধানমন্ত্রীর

নয়াদিল্লি, ০৪ জানুয়ারি, ২০২৩ প্রধানমন্ত্রী শ্রী নরেন্দ্র মোদী আজ বলেছেন যে, আহমেদাবাদে আয়োজিত পুষ্প প্রদর্শনী ফুল ও প্রকৃতির ভালোবাসা রয়েছে, এমন অনেককেই আকৃষ্ট করেছে। আহমেদাবাদ পুর নিগমের এক ট্যুইটের জবাবে প্রধানমন্ত্রী ট্যুইট করে বলেন, “আকর্ষণীয় দেখাচ্ছে। বেশ কিছু বছর ধরে আহমেদাবাদে চলতে থাকা এই পুষ্প প্রদর্শনী ফুল ও প্রকৃতিপ্রেমী অনেক মানুষের দৃষ্টি আকৃষ্ট করেছে”।
অরুণাচল প্রদেশের তাওয়াং-এ ধ্বস বিধস্ত এলাকাগুলি সরেজমিন খতিয়ে দেখতে কেন্দ্রীয় টিম পাঠালেন প্রধানমন্ত্রী

তাওয়াং-এর ধ্বস বিধস্তএলাকাগুলির পরিস্থিতি সরেজমিন প্রত্যক্ষ করার জন্য দুই সদস্যের এক কেন্দ্রীয় টিমকে অরুণাচল প্রদেশে পাঠানোর নির্দেশ দিয়েছেন প্রধানমন্ত্রী শ্রী নরেন্দ্র মোদী। কেন্দ্রীয় টিমে রয়েছেন নিতি আয়োগের একজন বরিষ্ঠ উপদেষ্টা এবং কেন্দ্রীয় স্বরাষ্ট্র মন্ত্রকের এক যুগ্ম সচিব। সেখানকার পরিস্থিতি খতিয়ে দেখার পর রাজ্য প্রশাসন ও জেলা কর্তৃপক্ষের সঙ্গে আলোচনাক্রমে ত্রাণ ও ক্ষতিপূরণের সম্ভাব্য মাত্রা ও পরিমাণ সম্পর্কে রিপোর্ট পেশ করার জন্য প্রধানমন্ত্রী নির্দেশ দিয়েছেন কেন্দ্রীয় টিমকে। গত শুক্রবার, ২২ এপ্রিল, তাওয়াং-এ এই দুর্ঘটনা ঘটে। তাওয়াং-এর ধ্বসে নিহতদের পরিবারগুলিকে ইতিমধ্যেই ২ লক্ষ টাকা করে এককালীন আর্থিক সহায়তা মঞ্জুর করেছেন প্রধানমন্ত্রী। আহত ব্যক্তিদের জন্য আর্থিক সহায়তা মঞ্জুর করা হয়েছে ৫০ হাজার টাকা করে।
ঈদ-উল-ফিতর উপলক্ষ্যে প্রধানমন্ত্রীর শুভেচ্ছা

নতুনদিল্লি, ১৪ই মে,২০২১ প্রধানমন্ত্রী শ্রী নরেন্দ্র মোদী ঈদ-উল-ফিতর উপলক্ষ্যে জনসাধারণকে শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন, “ ঈদ-উল-ফিতরের শুভক্ষণে সকলকে শুভ কামনা জানাই। আমি সকলের সুস্বাস্থ্য ও কল্যাণ কামনা করি। আমাদের সমন্বিত উদ্যোগে বিশ্বজুড়ে এই মহামারীর সঙ্কটকে আমরা অতিক্রম করব এবং মানব কল্যাণের জন্য একযোগে কাজ করব। ঈদ মুবারক! “ /
কেভাড়িয়ায় স্ট্যাচু অফ ইউনিটিতে সর্দার বল্লভভাই প্যাটেল’কে পুষ্পার্ঘ্য অর্পণ করে শ্রদ্ধা জানালেন প্রধানমন্ত্রী

সর্দার প্যাটেলের জন্মবার্ষিকী উপলক্ষে প্রধানমন্ত্রী শ্রী নরেন্দ্র মোদী আজ গুজরাটের কেভাড়িয়ায় বিশ্ববিখ্যাত স্ট্যাচু অফ ইউনিটিতে ভারতের লৌহপুরুষ সর্দার বল্লভভাই প্যাটেলকে পুষ্পার্ঘ্য অর্পণ করে শ্রদ্ধা জানান। সর্দার প্যাটেলের জন্মবার্ষিকী জাতীয় একতা দিবস হিসাবে উদযাপিত হয়। এক ভারত, শ্রেষ্ঠ ভারত – এর উদ্দেশ্য অর্জনে সারা দেশ জুড়ে একতার লক্ষ্যে দৌড় কর্মসূচির আয়োজন করা হয়। প্রধানমন্ত্রী বলেছেন, সর্দার প্যাটেলের জন্মজয়ন্তীতে শ্রদ্ধা। দেশ সেবায় তাঁর অবদান অবিস্মরণীয়। এই উপলক্ষে প্রধানমন্ত্রী কেভাড়িয়ায় জাতীয় একতা দিবসের শপথবাক্য পাঠ করান।
আচার্য শ্রী পুরুষোত্তমপ্রিয়দাসজী স্বামীশ্রী মহারাজের প্রয়াণে প্রধানমন্ত্রীর শোক প্রকাশ

আচার্য শ্রী পুরুষোত্তমপ্রিয়দাসজী স্বামীশ্রী মহারাজের প্রয়াণে প্রধানমন্ত্রী শ্রী নরেন্দ্র মোদী গভীর শোক প্রকাশ করেছেন। এক ট্যুইটে প্রধানমন্ত্রী বলেছেন, “সমাজের প্রতি তাঁর মহান সেবার জন্য আচার্য শ্রী পুরুষোত্তমপ্রিয়দাসজী স্বামীশ্রী মহারাজ আমাদের কাছে সর্বদাই স্মরণীয় হয়ে থাকবেন। মানবজীবনের দুঃখ-কষ্ট দূর করতে এবং করুণার বার্তা ছড়িয়ে দিতে তিনি কঠোর পরিশ্রম করেছিলেন। কেবল ভারতেই নয়, বরং সমগ্র বিশ্বেই তিনি অগণিত মানুষের মনে স্মরণীয় হয়ে থাকবেন। আচার্যআচার্য শ্রী পুরুষোত্তমপ্রিয়দাসজী স্বামীশ্রী মহারাজ ছিলেন, অগাধ প্রজ্ঞার অধিকারী। সমাজের প্রতি সেবা, শিক্ষা ও মহিলাদের ক্ষমতায়নের ক্ষেত্রে তাঁর অগ্রাধিকার সর্বদাই স্মরণীয় হয়ে থাকবে। তাঁর সঙ্গে একাধিকবার সাক্ষাতের সুযোগ আমি কখনই ভুলবো না। ওম শান্তি”।
উন্নত ‘মডেল সিঙ্গল উইন্ডো’ গড়ে তোলার জন্য ভারত ও জাপানের মধ্যে মউ স্বাক্ষর অনুমোদন করল কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা উন্নত ‘মডেল সিঙ্গল উইন্ডো’ গড়ে তোলার জন্য ভারত ও জাপানের মধ্যে সমঝোতাপত্র (মউ) স্বাক্ষরের বিষয়টি অনুমোদন করল। এই মউ স্বাক্ষরের ফলে উন্নত ‘মডেল সিঙ্গল উইন্ডো’ গড়ে তোলার জন্য ভারত এবং জাপানের মধ্যে সহযোগিতামূলক সম্পর্ক আরও বাড়বে। পাশাপাশি, দেশে বাণিজ্যিক লেনদেন সক্রিয় রাখার জন্য রাজ্য ও কেন্দ্র যে প্রশাসনিক প্রক্রিয়া গ্রহণ করে থাকে, তাকেও সচল রাখবে এই ব্যবস্থা। এর ফলে, দেশে সহজে ব্যবসা করার যে প্রচেষ্টা চালানো হচ্ছে, তা ত্বরান্বিত হবে। দেশে এবং দেশের বাইরে সেরা অনুশীলনকে ভিত্তি করে গড়ে তোলা উন্নত ‘মডেল সিঙ্গল উইন্ডো’ ব্যবস্থা বিনিয়োগ বাড়ানোর ব্যাপারেও যথেষ্ট সহায়ক হবে। …
উগান্ডায় বসবাসকারী ভারতীয় সম্প্রদায়ের উদ্দেশে প্রধানমন্ত্রীর ভাষণ

প্রধানমন্ত্রী শ্রী নরেন্দ্র মোদী উগান্ডায় বসবাসকারী ভারতীয় সম্প্রদায়ের মানুষের উদ্দেশে বুধবার (২৫ জুলাই) এক অনুষ্ঠানে ভাষণ দেন। সেদেশের রাষ্ট্রপতি মুসেভেনি-ও অনুষ্ঠানে উপস্থিত ছিলেন। প্রধানমন্ত্রী তাঁর ভাষণে বলেন, তিনি নিজেকে উগান্ডায় বসবাসকারী ভারতীয় সম্প্রদায়ের একজন হিসাবে উপলব্ধি করেছেন। এই অনুষ্ঠানে রাষ্ট্রপতি মুসেভেনির সামিল হওয়া ভারতের মানুষের প্রতি তাঁর ভালোবাসাকেই প্রতিফলিত করে। উগান্ডার সংসদে বুধবার ভাষণ দেওয়ার জন্য তিনি যে সম্মান পেয়েছেন, এ ব্যাপারে প্রধানমন্ত্রী সেদেশের রাষ্ট্রপতি মুসেভেনি ও উগান্ডার মানুষজনকে ধন্যবাদ দেন। প্রধানমন্ত্রী বলেন, ভারত ও উগান্ডার সম্পর্ক কয়েক শতাব্দী প্রাচীন। ঔপনিবেশিক সাম্রাজ্যবাদের বিরুদ্ধে লড়াই ও উগান্ডায় রেল পরিকাঠামো নির্মাণ সহ বিভিন্ন ক্ষেত্রে দু’দেশের মধ্যে ঐতিহাসিক যোগসূত্রের কথাও তিনি স্মরণ করেন। তিনি বলেন, উগান্ডার রাজনীতিতেও বহু ভারতীয় গুরুত্বপূর্ণ ভূমিকা পালন করেছেন। এই উপলক্ষে আয়োজিত সাংস্কৃতিক অনুষ্ঠানে ভারতীয় ভাবধারা ও আদর্শের রীতি অনুসরণ করার জন্য প্রধানমন্ত্রী ভারতীয় সম্প্রদায়ের মানুষের প্রশংসা করেন। প্রধানমন্ত্রী জোর দিয়ে বলেন, উগান্ডা সহ আফ্রিকার সমস্ত দেশ ভারতের কাছে গুরুত্বপূর্ণ। এ প্রসঙ্গে তিনি জানান, ঔপনিবেশিকতাবাদের বিরুদ্ধে সংগ্রামের এক অভিন্ন ইতিহাস, বিপুল সংখ্যায় প্রবাসী ভারতীয় এবং অভিন্ন উন্নয়নমূলক চ্যালেঞ্জই এ সমস্ত কিছুর মূল কারণ। তিনি আজ (বুধবার, ২৫ জুলাই) বলেন, ভারত বিশ্বের দ্রুত বিকাশশীল অর্থনীতি। ভারত এখন মোটরগাড়ি ও স্মার্টফোন রপ্তানি করছে। ভারতের মানুষের ক্ষমতায়নের পিছনে ডিজিটাল প্রযুক্তি গুরুত্বপূর্ণ মাধ্যম হয়ে উঠছে। এমনকি, স্টার্ট আপ বা নতুন শিল্প স্থাপনের ক্ষেত্রেও ভারত এক গুরুত্বপূর্ণ কেন্দ্র হিসাবে উঠে আসছে বলে প্রধানমন্ত্রী মন্তব্য করেন। ভারতের বিদেশ নীতিতে আফ্রিকার গুরুত্বের কথাও প্রধানমন্ত্রী উল্লেখ করেন। এ প্রসঙ্গে তিনি নতুন দিল্লিতে ২০১৫ সালে আয়োজিত ভারত-আফ্রিকা শীর্ষ সম্মেলনের কথা উত্থাপন করেন। ভারত ও আফ্রিকার দেশগুলির মধ্যে একাধিক ক্ষেত্রে উচ্চ স্তরীয় দ্বিপাক্ষিক সম্পর্কের কথাও প্রধানমন্ত্রী উল্লেখ করেন। প্রধানমন্ত্রী আফ্রিকার বিভিন্ন দেশকে ভারতের পক্ষ থেকে সহজশর্তে ৩ বিলিয়ন মার্কিন ডলার ঋণ সহায়তা, ছাত্রছাত্রীদের বৃত্তি প্রদান, ই-ভিসা চুক্তি প্রভৃতির কথাও উল্লেখ করেন। আন্তর্জাতিক সৌর জোটের সমস্ত সদস্য দেশের মধ্যে প্রায় অর্ধেক দেশই আফ্রিকার-ই বলে প্রধানমন্ত্রী জানান। প্রধানমন্ত্রী বলেন, নতুন বিশ্ব ব্যবস্থায় এশিয়া ও আফ্রিকার দেশগুলি গুরুত্বপূর্ণ ভূমিকা পালন করছে।
ছত্তিশগড়ের প্রতিষ্ঠা দিবসে রাজ্যবাসীকে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী ছত্তিশগড়ের প্রতিষ্ঠা দিবসে রাজ্যবাসীকে শুভেচ্ছা জানিয়েছেন। প্রধানমন্ত্রী ছত্তিশগড়কে প্রাকৃতিক সৌন্দর্যে সমৃদ্ধ বলে বর্ণনা করেছেন। বিবিধ সংস্কৃতির সঙ্গম-স্থল এই রাজ্য ভবিষ্যতে উন্নয়নের পথে অগ্রসর হোক – তিনি তা কামনা করেন।
নেপালের প্রধানমন্ত্রীর সঙ্গে সেদেশের রাজনৈতিক পরিস্থিতি নিয়ে ফোনে কথাবার্তা বললেন প্রধানমন্ত্রী

নেপালের প্রধানমন্ত্রী শ্রী কে পি শর্মা ওলি আজ টেলিফোনে প্রধানমন্ত্রী শ্রী নরেন্দ্র মোদীর সঙ্গে কথাবার্তা বলেন। নেপালের রাজনৈতিক পরিস্থিতি বিষয়ে শ্রী ওলি প্রধানমন্ত্রীকে জানান। শ্রী মোদী শ্রী ওলিকে সহমতের ভিত্তিতে নেপালের রাজনৈতিক সমস্যা নিরসনের উপদেশ দেন এবং ২০১৬-র শুভেচ্ছা আগাম জানান।
ভূটানের রাজাকে জন্মদিনে শুভেচ্ছা জানালেন প্রধানমন্ত্রী

নয়াদিল্লি , ২৬ ফেব্রুয়ারি , ২০১৫ শনিবার (২১ ফেব্রুয়ারি, ২০১৫) ভূটানের রাজা জিগমে খেসার নামগিয়াল ওয়াংচুক -এর জন্মদিন। প্রধানমন্ত্রী শ্রী নরেন্দ্র মোদী তাঁকে শুভেচ্ছা জানিয়ে বলেন, “ভূটানের রাজা মহামান্য জিগমে খেসার নামগিয়াল ওয়াংচুক’কে তাঁর জন্মদিনে শুভেচ্ছা জানাই। তাঁর দীর্ঘ ও সুস্থ জীবন কামনা করি।”
ব্রিক্‌স দেশগুলির বাণিজ্য ও অর্থনীতিকে শক্তিশালী করে তুলতে সাধারণসহযোগিতা প্রসারের প্রস্তাবে সম্মতি কেন্দ্রীয় মন্ত্রিসভার

ভারতের একজিম ব্যাঙ্ক এবং নিউ ডেভেলপমেন্ট ব্যাঙ্ক (এনডিবি)-র মধ্যেসাধারণ সহযোগিতা প্রসারের বিষয়ে একটি মউ স্বাক্ষরের প্রস্তাব আজ অনুমোদন লাভ করলকেন্দ্রীয় মন্ত্রিসভার। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিতমন্ত্রিসভার বৈঠকে স্থির হয় যে ব্রিক্‌স আন্তঃব্যাঙ্ক সহযোগিতা সংস্থার সঙ্গেসরকারের সচিব পর্যায়ে এই মউটি স্বাক্ষরিত হবে। এই মউ স্বাক্ষরের ফলে ব্রিক্‌সসদস্য দেশগুলির মধ্যে অর্থনৈতিক ও বাণিজ্যিক সম্পর্ক আরও জোরদার হয়ে উঠবে। মউস্বাক্ষরের জন্য সরকারের তরফে অবশ্য কোনরকম আর্থিক বাধ্যবাধকতা থাকছে না। ব্রিক্‌সদেশগুলির অংশগ্রহণকারী বিভিন্ন সংস্থা ও প্রতিষ্ঠান এই মউ স্বাক্ষরের ফলেবিশেষভাবে উপকৃত হবে। প্রসঙ্গত উল্লেখ্য, ব্রিক্‌স দেশগুলির পাঁচটি ব্যাঙ্ক মিলে সদস্যদেশগুলির মধ্যে বাণিজ্য ও অর্থনীতির সম্পর্ককে শক্তিশালী করে তোলার লক্ষ্যেআন্তঃব্যাঙ্ক সহযোগিতা সংস্থা গড়ে তুলেছে। /
উত্তর প্রদেশের মথুরায় এক সড়ক দুর্ঘটনায় বেশ কয়েকজনের প্রাণহানিতে প্রধানমন্ত্রীর শোকপ্রকাশ

নতুন দিল্লি, ৭ মে, ২০২২ প্রধানমন্ত্রী শ্রী নরেন্দ্র মোদী উত্তর প্রদেশের মথুরায় এক সড়ক দুর্ঘটনায় বেশ কয়েকজনের প্রাণহানিতে গভীর শোকপ্রকাশ করেছেন। প্রধানমন্ত্রীর কার্যালয়ের এক ট্যুইটে বলা হয়েছে, "উত্তর প্রদেশের মথুরায় সড়ক দুর্ঘটনা অত্যন্ত হৃদয় বিদারক। এই দুর্ঘটনায় যারা আপনজনকে হারিয়েছেন তাদের প্রতি গভীর সমবেদনা। দুর্ঘটনায় যারা আহত হয়েছেন তাদের দ্রুত আরোগ্য কামনা করি : প্রধানমন্ত্রী"। /
ওড়িশা ও পাঞ্জাবের সড়ক প্রকল্পগুলির অনুমোদন দুই রাজ্যের সংযোগ ও পরিকাঠামো ব্যবস্থাকে জোরদার করে তুলবে : প্রধানমন্ত্রী

ওড়িশা ও পাঞ্জাবের সড়ক প্রকল্পগুলি কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে অনুমোদন লাভ করায় ঐ দুই রাজ্যের যোগাযোগ ও পরিকাঠামো আরও উন্নত হয়ে উঠবে বলে মনে করেন প্রধানমন্ত্রী শ্রী নরেন্দ্র মোদী। এই বিষয়টি সম্পর্কে ট্যুইট বার্তায় প্রধানমন্ত্রী বলেছেন : “পাঞ্জাবের ৩৪৪এ জাতীয় মহাসড়কের ফাগোয়াড়া-রূপনগর সেকশনটিকে চার লেনের রাস্তায় রূপান্তরের প্রস্তাব অনুমোদন করেছে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি। এই প্রকল্প রূপায়ণে ব্যয় ধরা হয়েছে ১,৪৪৪ কোটি ৪২ লক্ষ টাকা এবং প্রায় ৮০.৮২০ কিলোমিটার দীর্ঘ রাস্তা এর ফলে আরও উন্নত হয়ে উঠবে। এই প্রকল্পটি পাঞ্জাবের পরিকাঠামো উন্নয়নের কাজেও এক সহায়ক ভূমিকা পালন করবে। রাজ্যের এই অঞ্চলের আর্থ-সামাজিক পরিস্থিতির উন্নয়নেও তা বিশেষভাবে সাহায্য করবে। ওড়িশার ৪২ নম্বর জাতীয় মহাসড়কের (নতুন ৫৫ নম্বর মহাসড়ক) আংগুল-সম্বলপুর সেকশনটিকে চার লেনের রাস্তায় উন্নীত করার প্রস্তাবেও অনুমোদন দিয়েছে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি। প্রায় ১৫১ কিলোমিটার দীর্ঘ সড়ক এর ফলে আরও উন্নত হয়ে উঠবে। প্রকল্পটির ব্যয় নির্দিষ্ট হয়েছে ২,৪৯১ কোটি ৫৩ লক্ষ টাকা। এই প্রকল্প রূপায়ণের ফলে গতিসঞ্চার ঘটবে ওড়িশার পরিকাঠামো উন্নয়নের কাজে। এছাড়াও, যান চলাচলের ব্যস্ত সময়গুলিতেআংগুল এবং সম্বলপুর সেকশনের মধ্যেযাতায়াতকালে পরিবহণের ব্যয়ওসময় উল্লেখযোগ্যভাবে হ্রাস পাবে। মহারাষ্ট্রের ২১১ নম্বর জাতীয় মহাসড়কের ঔরঙ্গাবাদ-তেলওয়াড়ি সেকশনটিকে চার লেনের রাস্তায় রূপান্তরের প্রস্তাবটিও অনুমোদন লাভ করেছে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির। প্রায় ৮৭ কিলোমিটার দীর্ঘ এই সড়কটিকে উন্নত করে তুলতে ব্যয় ধরা হয়েছে ২,০২৮ কোটি ৯১ লক্ষ টাকা। এই অংশটির উন্নয়ন সংশ্লিষ্ট অঞ্চলের আর্থ-সামাজিক পরিস্থিতির পরিবর্তনেও বিশেষভাবে সাহায্য করবে। সেইসঙ্গে বৃদ্ধি পাবে স্থানীয় জনসাধারণের কর্মসংস্থানের সম্ভাবনা।”
প্রধানমন্ত্রী মিশরেজঙ্গিহানার তীব্র নিন্দা করেছেন

প্রধানমন্ত্রীশ্রী নরেন্দ্র মোদী মিশরে উপাসনাস্থলে জঙ্গিহানার তীব্র নিন্দা করেছেন। এইআক্রমণকে বর্বরোচিত বলে আখ্যা দিয়ে প্রধানমন্ত্রী নিরীহ প্রাণহানির ঘটনায় গভীর শোকব্যক্ত করে সব ধরনের সন্ত্রাসের বিরুদ্ধে লড়াইতে মিশরের প্রতি ভারতের অবিচলসমর্থনের কথা জানিয়েছেন। প্রধানমন্ত্রীবলেছেন, “মিশরে উপাসনাস্থলে বর্বরোচিত জঙ্গিহানার তীব্র নিন্দা করি। নিরীহপ্রাণহানির ঘটনায় গভীর শোক জ্ঞাপন করি। সব ধরনের সন্ত্রাসের বিরুদ্ধে লড়াইতে ভারতমিশরের প্রতি অবিচল সমর্থনের কথা জানায় এবং ভারত সেদেশের মানুষ ও মিশর সরকারেরসঙ্গেই রয়েছে”। …
কেন্দ্রীয় মন্ত্রিসভায় অনুমোদিত ‘এফএমবিএপি’

প্রধানমন্ত্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে গোটা দেশের বন্যা ব্যবস্থাপনা কাজ এবং নদী ব্যবস্থাপনার কাজ ও সীমান্ত এলাকা সংক্রান্ত কাজ ‘ফ্লাড ম্যানেজমেন্ট অ্যান্ড বর্ডার এরিয়াজ প্রোগ্রাম’ (এফএমবিএপি) অনুমোদিত হল। ২০১৭-১৮ এবং ২০১৯-২০-তে এর জন্য খরচ হবে ৩,৩৪২ কোটি টাকা। গোটা দেশে কার্যকরী বন্য ব্যবস্থাপনা, ভূমিক্ষয় নিয়ন্ত্রণ এবং সাগরবেলা ক্ষয় রোধে এই ‘এফএমবিএপি’ কর্মসূচি রূপায়িত হবে। এই প্রস্তাবের ফলে শহর, গ্রাম, শিল্পাঞ্চল, যোগাযোগ ব্যবস্থা কৃষিক্ষেত্র, পরিকাঠামো ইত্যাদি উপকৃত হবে। গোটা দেশ রক্ষা পাবে বন্যা এবং ভূমিক্ষয় থেকে। নদীতে পলি জমার সমস্যাও কমবে। সাধারণ শ্রেণীর রাজ্যগুলিতে কেন্দ্র ও রাজ্যের ভাগ থাকবে ৫০ শতাংশ করে। উত্তর-পূর্বের রাজ্যগুলি, সিকিম, জম্মু-কাশ্মীর, হিমাচল প্রদেশ এবং উত্তরাখণ্ডে কেন্দ্র ও রাজ্যের ভাগ থাকবে আগের মতোই ৭০ শতাংশ এবং ৩০ শতাংশ। সীমান্ত এলাকায় নদী ব্যবস্থাপনা, বন্যা ব্যবস্থাপনা সংশ্লিষ্ট দেশগুলির সঙ্গে নির্দিষ্ট দ্বিপাক্ষিক চুক্তি মতো কাজ হবে। এতে ১০০ শতাংশই অনুদান বা কেন্দ্রীয় সহায়তা থাকবে। দ্বাদশ পরিকল্পনা চলতি দুটি কর্মসূচি মিলিয়ে এই ‘এফএমবিএপি’ কর্মসূচিটি তৈরি হয়েছে। এর লক্ষ্য রাজ্যগুলিকে সঙ্কটাপন্ন এলাকাগুলিতে বন্যা নিয়ন্ত্রণে সাহায্য করা। বিভিন্ন পদক্ষেপ নেওয়ার পাশাপাশি, সংশ্লিষ্ট অঞ্চলে রাজ্য এবং কেন্দ্রীয় সরকারের আধিকারিকদের কাজের ক্ষমতা বৃদ্ধির মাধ্যমে এই সাহায্য করা হবে। এই কাজের ফলে, মূল্যবান জমিকে রক্ষা করা যাবে ভূমিক্ষয় ও বন্যার হাত থেকে, সীমান্ত বরাবর শান্তি বজায় থাকবে, বন্যা ব্যবস্থাপনা প্রকল্পে যে কাজগুলি চালু আছে সেগুলি সম্পূর্ণ করাও এর লক্ষ্য। এছাড়া, বিভিন্ন সমীক্ষা এবং বন্যার পূর্বাভাস প্রতিবেশী দেশগুলির সঙ্গে ভাগ করে নিতে এই কর্মসূচি সাহায্য করবে। এছাড়াও চলবে সমীক্ষা, অনুসন্ধানের কাজ, জলসম্পদের খোঁজ এবং যে নদীগুলি প্রতিবেশী দেশের মধ্য দিয়েও বয়ে গেছে, সে বিষয়ে প্রাপ্ত তথ্য সংগ্রহ, যার সাহায্যে উপকৃত হবে দুই দেশই। /
বিদেশি বিনিয়োগকারীদের শর্ত সাপেক্ষে এদেশেপিআরএস মর্যাদাদানের সিদ্ধান্ত কেন্দ্রীয় মন্ত্রিসভার

বিদেশি বিনিয়োগকারীদের এ দেশে স্থায়ী বসবাসের মর্যাদাদান (পিআরএস)সম্পর্কিত একটি সিদ্ধান্ত আজ গ্রহণ করা হল প্রধানমন্ত্রী শ্রী নরেন্দ্র মোদীরনেতৃত্বে অনুষ্ঠিত কেন্দ্রীয় মন্ত্রিসভার বৈঠকে। প্রত্যক্ষ বিদেশি বিনিয়োগ নীতিরশর্ত পূরণ সাপেক্ষে এই সিদ্ধান্তটি কার্যকর করা হবে। শর্তাবলীর বিষয়গুলি সময়ান্তরেস্থির করা হয় সরকারের পক্ষ থেকে। এই কর্মসূচিটি রূপায়িত হলে ভারতে বিদেশি বিনিয়োগেরক্ষেত্রটি বিশেষভাবে উৎসাহিত হবে বলে আশা করা হচ্ছে। এর ফলে, ‘মেক ইন ইন্ডিয়া’কর্মসূচি রূপায়ণের ক্ষেত্রেও যুক্ত হবে আরেকটি নতুন মাত্রা। কর্মসূচির আওতায়বিদেশি বিনিয়োগকারীদের স্থায়ী বসবাসের মর্যাদা দেওয়ার জন্য বিশেষ কয়েকটি সংস্থানরাখা হবে ভিসা ম্যানুয়ালের মধ্যে। বিদেশি বিনিয়োগকারীদের এ ধরনের মর্যাদা দেওয়াহবে ১০ বছরের জন্য। এই সময়কালে তাঁরা যতবার ইচ্ছা এ দেশে আসতে পারেন। সংশ্লিষ্টবিদেশি বিনিয়োগকারী সম্পর্কে বিরূপ কোন প্রতিক্রিয়ার ঘটনা প্রমাণিত না হলে এইমেয়াদ নির্দিষ্ট সময়কালের শেষে আরও ১০ বছরের জন্য বৃদ্ধির কথা বিবেচনা করা যেতেপারে। এই বিশেষ সুযোগ গ্রহণের জন্য সংশ্লিষ্ট বিদেশি বিনিয়োগকারীদের অবশ্যই ১৮মাসের মধ্যে ন্যূনতম ১০ কোটি টাকা অথবা ৩৬ মাসের মধ্যে কমপক্ষে ২৫ কোটি টাকা এদেশে বিনিয়োগ করতে হবে। এছাড়াও, এই বিনিয়োগের ফলে প্রত্যেক অর্থ বছরে অন্তত ২০ জনবসবাসকারী ভারতীয়র কর্মসংস্থানের সুযোগ সৃষ্টি হওয়া চাই। স্থায়ী বসবাসের মর্যাদাগ্রহণ করার পর বিদেশি বিনিয়োগকারীদের স্বামী বা স্ত্রী এবং পরিবারে তাঁদের ওপরনির্ভরশীল ব্যক্তিরা এ দেশে কর্মসংস্থানের সুযোগ গ্রহণ করতে পারবেন বেসরকারিক্ষেত্রগুলিতে। এছাড়াও, এ দেশে পঠনপাঠনের সুযোগও গ্রহণ করতে পারবেন তাঁরা। /
বালিতে জি-২০ শিখর সম্মেলনের ফাঁকে সিঙ্গাপুরের প্রধানমন্ত্রীর সঙ্গে প্রধানমন্ত্রী মোদীর বৈঠক

নয়াদিল্লি, ১৬ নভেম্বর, ২০২২ প্রধানমন্ত্রী শ্রী নরেন্দ্র মোদী আজ বালিতে জি-২০ শিখর সম্মেলনের ফাঁকে সিঙ্গাপুরের প্রধানমন্ত্রী লি সেইং লুঙ – এর সঙ্গে সাক্ষাৎ করেন। গত বছর রোমে জি-২০ শিখর সম্মেলনের অবসরে প্রধানমন্ত্রী লি-র সঙ্গে তাঁর বৈঠকের কথা স্মরণ করেন শ্রী মোদী। দুই প্রধানমন্ত্রী ভারত ও সিঙ্গাপুরের মধ্যে মজবুত কৌশলগত অংশীদারিত্বের বিষয়ে কথা বলেন এবং নিয়মিত দুই দেশের মধ্যে উচ্চ মন্ত্রী পর্যায়ে আলাপচারিতা চলতে থাকায় সন্তোষ প্রকাশ করেন। সেপ্টেম্বর মাসে নতুন দিল্লিতে ভারত – সিঙ্গাপুর মন্ত্রী পর্যায়ের গোলটেবিল বৈঠকের উদ্বোধনী অনুষ্ঠানের প্রসঙ্গও উঠে আসে তাঁদের আলাপচারিতায়। উভয় নেতা দু’দেশের মধ্যে ফিনটেক, পুনর্নবীকরণযোগ্য শক্তি, দক্ষতা উন্নয়ন, স্বাস্থ্য, ফার্মাসিউটিকাল সহ বিভিন্ন ক্ষেত্রে সম্পর্ক আরও মজবুত করার বিষয়ে প্রতিশ্রুতি ব্যক্ত করেন। প্রধানমন্ত্রী মোদী সবুজ অর্থনীতি, পরিকাঠামো, ডিজিটাইলাইজেশন সহ নানা ক্ষেত্রে সিঙ্গাপুরকে বিনিয়োগের আহ্বান জানান। তিনি ভারতের গতিশক্তি প্রকল্প জাতীয় পরিকাঠামো পাইপলাইনের মতো সুবিধাগুলি গ্রহণ করতেও সিঙ্গাপুরকে আহ্বান জানান। দুই প্রধানমন্ত্রী সাম্প্রতিক আঞ্চলিক ও আন্তর্জাতিক নানা বিষয়ে মতবিনিময় করেন। ভারতের ‘পুবে কাজ করো’ নীতিতে সিঙ্গাপুরের ভূমিকার প্রশংসা করেন প্রধানমন্ত্রী মোদী। ভারত – আসিয়ান বহুমুখী সহযোগিতা আরও মজবুত করতে একযোগে কাজ করার প্রতিশ্রুতি ব্যক্ত করেন ভারত ও সিঙ্গাপুরের প্রধানমন্ত্রী। আগামী দিনের জন্য প্রধানমন্ত্রী লি-কে শুভেচ্ছা জানান শ্রী মোদী। আগামী বছর জি-২০ শিখর সম্মেলনের সময় তাঁকে ভারত সফরের আমন্ত্রণও জানান প্রধানমন্ত্রী শ্রী মোদী।
ইস্টার উপলক্ষে দেশবাসীকে শুভেচ্ছা প্রধানমন্ত্রীর

প্রধানমন্ত্রী শ্রী নরেন্দ্র মোদী ইস্টার উপলক্ষে দেশবাসীকে শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন ” ইস্টারের বিশেষ অনুষ্ঠানে সকলকে শুভেচ্ছা জানাচ্ছি। আমরা প্রভু খ্রীস্টের আধ্যাত্মিক চিন্তাভাবনাগুলি স্মরণ করি, বিশেষত দরিদ্র থেকে দরিদ্রতম ব্যক্তির ক্ষমতায়নের বিষয়ে তাঁর প্রতিশ্রুতি ছিল অটল । আশা করি এই ইস্টার সফলভাবে কোভিড -১৯ কে কাটিয়ে উঠতে এবং একটি স্বাস্থ্যকর পৃথিবী তৈরি করতে আমাদের শক্তি যোগাবে”।
দেশের প্রধানপ্রধান বন্দরগুলিতে সরকারি-বেসরকারি অংশগ্রহণে রূপায়িত বন্দর প্রকল্পগুলিরক্ষেত্রে মডেল চুক্তি অনুসরণের প্রস্তাবে সম্মতি কেন্দ্রীয় মন্ত্রিসভার

দেশের বন্দরপ্রকল্পগুলিতে বিনিয়োগ-বান্ধব পরিবেশ গড়ে তুলতে এবং বন্দর প্রকল্পের সার্বিককাজকর্মে বিনিয়োগে উৎসাহ দিতে বিশেষ সুযোগ-সুবিধাদান সম্পর্কিত একটি মডেল চুক্তিতেঅনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে আজএখানে মন্ত্রিসভার এক বৈঠক অনুষ্ঠিত হয়। মডেল চুক্তিটিরবৈশিষ্ট্যগুলির মধ্যে রয়েছে – বাণিজ্যিকভাবে চালু হওয়ার দিন থেকে দু’বছর পূর্ণ হলেএই প্রকল্পগুলিতে অংশগ্রহণকারীরা তাঁদের ইক্যুইটির ১০০ শতাংশ পর্যন্ত বিলগ্নিকরণেরমাধ্যমে প্রত্যাহার করে নিতে পারেন। মহাসড়ক প্রকল্পগুলির ক্ষেত্রেও এই ধরনের মডেলচুক্তি চালু রয়েছে। ‘মোট বা অনুমিত প্রকল্প ব্যয়’-এর পরিবর্তে গুরুত্ব দেওয়া হবেপ্রকৃত বা ‘সঠিক প্রকল্প ব্যয়’-এর ওপর। ‘আইনগত পরিবর্তন’-এর নতুন সংজ্ঞানির্ধারণেরও সংস্থান রাখা হয়েছে এই মডেল চুক্তির মধ্যে। কনসেশন-বাবদসুযোগ-সুবিধাদানের ফলে যে ঘাটতি থেকে যাবে, তা পূরণ করার জন্য নতুন নতুন কর, শুল্কইত্যাদি ধার্য করারও সংস্থান রাখা হয়েছে এই মডেল চুক্তিতে।
ডেফ্লিম্পিক্সে এ যাবৎ কালের মধ্যে শ্রেষ্ঠ প্রদর্শনের জন্য ভারতীয় দলের সদস্যদের প্রধানমন্ত্রীর অভিনন্দন

নতুনদিল্লি, ১৭ ই মে, ২০২২ প্রধানমন্ত্রী শ্রী নরেন্দ্র মোদী সদ্যসমাপ্ত ডেফ্লিম্পিক্সে এ যাবৎ কালের মধ্যে শ্রেষ্ঠ প্রদর্শনের জন্য ভারতীয় দলের সদস্যদের অভিনন্দন জানিয়েছেন। তিনি আগামী ২১শে মে দলের সদস্যদের তাঁর বাসভবনে আমন্ত্রণ জানিয়েছেন। এক ট্যুইট বার্তায় প্রধানমন্ত্রী বলেছেন, “ডেফ্লিম্পিক্সেএ যাবৎ কালের মধ্যে শ্রেষ্ঠ প্রদর্শনের জন্য ভারতীয় দলের সদস্যদের অভিনন্দন জানাই! আমাদের সহ নাগরিকদের জন্য দলের প্রত্যেক সদস্য অনুপ্রেরণার উৎস হয়ে থাকবেন। আগামী ২১শে মে সকালে দলের সদস্যদের আমার বাসভবনে আমন্ত্রণ জানিয়েছি।“
ইউ.পি.এস.সি. এবং মরিশাসেরলোক সেবা আয়োগের মধ্যে মউ-এর অনুমোদন কেন্দ্রীয় মন্ত্রীসভায়

প্রধানমন্ত্রী শ্রীনরেন্দ্র মোদির পৌরহিত্যে কেন্দ্রীয় মন্ত্রিসভা কেন্দ্রীয় লোক সেবা আয়োগ(ইউ.পি.এস.সি.) এবং মরিশাসের লোক সেবা আয়োগের মধ্যে সমঝোতা স্মারক (মউ) স্বাক্ষরেরঅনুমোদন দিল| এই মউ দুই দেশের লোক সেবা আয়োগেরমধ্যে সম্পর্ককে শক্তিশালী করবে এবং অভিজ্ঞতার আদান প্রদানকে সহজতর করবে|সহযোগিতার বিভিন্ন ক্ষেত্রের মধ্যে রয়েছে: ১) নিয়োগের ক্ষেত্রে আধুনিকদৃষ্টিভঙ্গির অভিজ্ঞতার আদানপ্রদান| ২) গোপনীয় নয় এমন তথ্য এবং বই,ম্যানুয়েল, নথির আদান প্রদান| ৩) কম্পিউটার নির্ভর নিয়োগ প্রক্রিয়াও অনলাইন পরীক্ষার ক্ষেত্রে তথ্য প্রযুক্তির ব্যবহারের অভিজ্ঞতার আদান প্রদান| ৪) আবেদনের দ্রুত নিষ্পত্তির জন্যএকক উইন্ডো পদ্ধতির অভিজ্ঞতার আদান প্রদান| ৫) আধিকারিকদের জন্য প্রশিক্ষণ প্রক্রিয়াইত্যাদি| এর আগে ইউ.পি.এস.সি. কানাডা ওভুটানের লোক সেবা আয়োগের সঙ্গে মউ স্বাক্ষর করেছে|
উচ্চশিক্ষা ক্ষেত্রে ভারত ও জার্মানির মধ্যে পূর্বে স্বাক্ষরিত চুক্তিতে সামান্য কিছু সংশোধন

ভারত ও জার্মানির মধ্যে উচ্চশিক্ষা ক্ষেত্রে সহযোগিতা কর্মসূচি রূপায়নের জন্য যে সমঝোতাপত্র স্বাক্ষরিত হয়েছিল, সেক্ষেত্রে সামান্য কিছু সংশোধন করতে দুই দেশের মধ্যে ‘জয়েন্ট ডিক্লারেশন অফ ইনটেন্ট’ বা যৌথ ইচ্ছাপত্র স্বাক্ষরে কেন্দ্রীয় মন্ত্রিসভা অনুমতি দিয়েছে। প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার আজকের বৈঠকে এই সিদ্ধান্ত গৃহীত হয়। দুই দেশের মধ্যে নতুন করে ‘ইচ্ছাপত্র’ চুক্তি স্বাক্ষরের ফলে পূর্বে স্বাক্ষরিত কর্মসূচির শিরোনাম থেকে ‘স্ট্র্যাটেজিক’ বা কৌশল শব্দটি বাদ পড়বে এবং এর নতুন নামকরণ হবে উচ্চশিক্ষা ক্ষেত্রে ভারত-জার্মান সহযোগিতা কর্মসূচি। সেইসঙ্গে, নতুন কর্মসূচি রূপায়ণের জন্য তহবিল সংস্থানের মেয়াদও ২০১৫ থেকে ২০১৯-এর পরিবর্তে হবে ২০১৬ থেকে ২০২০ (২০১৬-এর ১ জুলাই থেকে ২০২০-এর ৩০ জুন পর্যন্ত)। যৌথ ইচ্ছাপত্র স্বাক্ষরের ফলে দুই দেশের উচ্চশিক্ষা প্রতিষ্ঠানগুলি পারস্পরিক স্বার্থে শিক্ষা, গবেষণা ও কর্মমুখী দক্ষতা উন্নয়ন ক্ষেত্রে উদ্ভাবনমূলক অংশীদারিত্ব গড়ে তুলতে পারবে। সেইসঙ্গে, ভারত যে সমস্ত চ্যালেঞ্জের মুখোমুখী হচ্ছে, অগ্রাধিকারের ভিত্তিতে তা চিহ্নিত করে তার সমাধানে আরও উন্নত গবেষণাধর্মী কর্মসূচি গ্রহণে সাহায্য করবে।